CELEX: 32010R1227
Language: fi
Date: 2010-12-20 00:00:00
Title: Komission asetus (EU) N:o 1227/2010, annettu 20 päivänä joulukuuta 2010 , Euroopan parlamentin ja neuvoston asetuksen (EY) N:o 184/2005 täytäntöönpanosta maksutasetilastojen laatuperusteiden ja laatuselvitysten osalta annetun asetuksen (EY) N:o 1055/2008 muuttamisesta

21.12.2010   
            
            
               FI
            
            
               Euroopan unionin virallinen lehti
            
            
               L 336/15
            
         KOMISSION ASETUS (EU) N:o 1227/2010,
   annettu 20 päivänä joulukuuta 2010,
   Euroopan parlamentin ja neuvoston asetuksen (EY) N:o 184/2005 täytäntöönpanosta maksutasetilastojen laatuperusteiden ja laatuselvitysten osalta annetun asetuksen (EY) N:o 1055/2008 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maksutasetta, kansainvälistä palvelukauppaa ja suoria ulkomaisia sijoituksia koskevista yhteisön tilastoista 12 päivänä tammikuuta 2005 annetun Euroopan parlamentin ja neuvoston asetuksen (EY) N:o 184/2005 (1) ja erityisesti sen 4 artiklan 3 kohdan,
   sekä katsoo seuraavaa:
   
               (1)
            
            
               Asetuksella (EY) N:o 184/2005 luodaan yhteinen kehys maksutasetta, kansainvälistä palvelukauppaa ja ulkomaisia suoria sijoituksia koskevien yhteisön tilastojen järjestelmälliselle tuottamiselle.
            
         
               (2)
            
            
               Komission asetuksessa (EY) N:o 1055/2008 (2) säädetään maksutasetilastojen yhteisistä laatuperusteista ja laatuselvitysten aikataulusta.
            
         
               (3)
            
            
               Maksutasetilastojen yhteisiä laatuperusteita ja laatuselvitysten aikataulua on mukautettava, jotta voitaisiin ottaa huomioon Euroopan tilastoista annetun Euroopan parlamentin ja neuvoston asetuksen (EY) N:o 223/2009 (3) 12 artiklan 1 kohdassa säädetyt laatuperusteet.
            
         
               (4)
            
            
               Sen vuoksi asetusta (EY) N:o 1055/2008 olisi muutettava.
            
         
               (5)
            
            
               Tässä asetuksessa säädetyt toimenpiteet ovat maksutasekomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1055/2008 seuraavasti:
   
               1)
            
            
               Korvataan 2 artikla seuraavasti:
               ”Jäsenvaltioiden on toimitettava laatuselvityksensä kunkin vuoden 31 päivään toukokuuta mennessä.”
            
         
               2)
            
            
               Korvataan liite tämän asetuksen liitteellä.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä joulukuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 35, 8.2.2005, s. 23.
   
      (2)  EUVL L 283, 28.10.2008, s. 3.
   
      (3)  EUVL L 87, 31.3.2009, s. 164.
   
      LIITE
      1.   Johdanto
      
      Laatuselvityksessä on oltava sekä määrällisiä että laadullisia laatuindikaattoreita. Komissio (Eurostat) toimittaa kullekin jäsenvaltiolle määrällisten indikaattoreiden tulokset, jotka on laskettu annettujen tietojen perusteella. Jäsenvaltiot tulkitsevat tulokset ja esittävät niistä huomautuksia omien tietojenkeruumenetelmiensä perusteella.
      2.   Aikataulu
      
      
                  —
               
               
                  Komissio (Eurostat) toimittaa jäsenvaltioille vuosittain ensimmäisen vuosineljänneksen loppuun mennessä laatuselvitysten luonnokset, jotka perustuvat edellisenä vuonna lähetettyihin tietoihin ja jotka on osittain esitäytetty useimmilla määrällisillä indikaattoreilla ja muilla komission (Eurostat) käytettävissä olevilla tiedoilla.
               
            
                  —
               
               
                  Jäsenvaltioiden on toimitettava komissiolle (Eurostat) täytetyt laatuselvitykset vuosittain kahden kuukauden kuluessa esitäytetyn laatuselvityksen vastaanottamisesta ja viimeistään 31 päivänä toukokuuta.
               
            3.   Laatuperusteet
      
      Laatuselvityksessä on oltava määrällisiä ja laadullisia indikaattoreita, jotka kattavat kaikki asetuksen (EY) N:o 223/2009 12 artiklan 1 kohdassa määritellyt laatuperusteet.